Ema Destinnová

Ema Destinova (), Emi Destin (Emmy Destinn), tikras vardas Emilė Kitlova (Emilie Paulina Jindřiška Kittlová); 1878 m. vasario 26 d. Prahoje – 1930 m. sausio 28 d. Česke Budejovicuose) – čekų operos dainininkė (dramatinis sopranas).The greatest Czech diva of all time (1878-1930) destinn.com

 Biografija 

Emilė Kitlova gimė kalnakasybos verslininko, kultūros mecenato Emanuelio Kitlo (1844–1910) ir operos dainininkės Jindržiškos (merg. Šrutovos) (1859–1898) šeimoje. Vaikystėje mokėsi groti smuiku pas profesorių Ferdinandą Lachnerį, o būdama aštuonerių surengė pirmąjį smuiko koncertą. Ji 13-kos metų pradėjo lankyti dainavimo pamokas Prahoje, kur 1892–1996 m. mokėsi pas profesorę M. Loewe‑Destinn (mokytojos pavardė tapo dainininkės sceniniu vardu). Be to, ji studijavo vaidybą Prahos nacionalinio teatro dramos mokykloje.

1897 m. pirmą kartą pasirodė Dresdeno operos scenoje. Po sėkmingo debiuto gavo pasiūlymą dainuoti Berlyne, kur 1898–1908 m. atlikėja dirbo valstybės operoje. Koncertavo Londono „Covent Garden“ teatre (1904–1914 ir 1919 m.) ir Niujorko Metropoliteno operoje (1908–1916 ir 1920–1921 m.).

1911 m. jai buvo suteikta garbė dainuoti karaliaus Jurgio V ir karalienės Marijos karūnavimo ceremonijoje. Nuo 1901 iki 1924 m. ji vaidino Prahos nacionaliniame teatre, kuriame nuo 1908 m. buvo garbės narė. Ji dalyvavo Bairoito festivaliuose. 

Pirmojo pasaulinio karo metais grįžo į tėvynę. Būdama savo tautos patriote, ji buvo tarpininkė tarp pasipriešinimo judėjimų šalyje ir užsienyje. Už šią veiklą persekiota Austrijos policijos įtariant šnipinėjimu, jai buvo skirtas namų areštas.Ema má zprávu, Maffie má Emu. Operní pěvkyně ve službách odboje rozhlas.cz 

miniatiūra|left|Portretas ant 2000 kronų banknoto

Baigusi aktyvią koncertinę veiklą, gyveno nuošalų gyvenimą savo pilyje Straže prie Nežarkos, tik retkarčiais pasirodydama viešumoje. Ji užsiėmė literatūrine veikla. Parašė knygą „Ve stínu modré růže “ (1930), autobiografinį romaną „Dr. Casanova“ (1900–1915), dramas „Rahel“ ir „Tůně“, sukūrė eilėraščių, dainų tekstų ir libretų.Dalibor Holub. Lexikon české literatury: osobnosti, díla, instituce. Ema Destinnová Praha: Academia, 1985.

 Vaidmenys 

Sukūrė apie 80 vaidmenų. Svarbesni atlikti vaidmenys: Aida D. Verdžio „Aidoje“, Dona Ana V. A. Mozarto „Don Žuane“, Salomė R. Štrauso „Salomėje“, Liza	P. Čaikovskio „Pikų damoje“, Libušė B. Smetanos „Libušėje“, Marženka	B. Smetanos „Parduotojoje nuotakoje“, Senta	R. Vagnerio „Skrajojančiame olande“.

 Įamžinimas 

 1979 m. sukurtas filmas „Dieviškoji Ema“ (rež. Jiří Krejčík).
 1984 m. dainininkės vardas suteiktas asteroidui 6583 Destinn.
 1996 m. išleistas 2000 Čekijos kronų banknotas su dainininkės portretu.

 Šaltiniai 

 Nuorodos 

 Biography, discography, bibliography kapralova.org
 The Emmy Destinn Foundation

Kategorija:Operos dainininkai
Kategorija:Čekijos rašytojai